Huset Tussarix

**Huset Tussarix** var et kongelig, senere keiserlig, dynasti under Andre Æra. Opphavet deres er ukjent, men blir først nevnt når Pharamond Tussarix noteres som den første kongen av Tuss – selv om dette er omstridt, og han i realiteten ikke hersket over Tuss. Den første monarken som hersket over Tuss i sin helhet var Renaud II.

Etter Renaud II kom hans sønn Paul på tronen. Han opptrer som Tussarixenes første keiser av Tussarix. Etter 459 år med Tussarix-regjeringen, kom den lesbiske Montansier Tussarix på tronen. Hun nektet å ta noen husbond, og ga fra seg tronen til sin elskerinne Marie-Agalé Foary. For å forhindre konspirasjoner mot kravet sitt, fikk Foary sine allierte til å myrde Montansiers fjerne slektninger. Hennes elsker Armand du Ville Juno hadde allerede tronpretendent Mathys Sauveterre innesperret, og forlovet ham til Bertille de Soucy – datteren til en av Armands egne allierte. Armand spilte et dobbeltspill med Foary i makten om kontrollen av Tussarix. Han ønsket å holde kontroll på Tussarixenes siste etterkommer av blod: han visste at Foary ikke ville sitte lenge på tronen.

Det politiske renkespillet endte med Foary og Armands død, og utbruddet av Mariekrigen. Mathys Sauveterre erklærte seg selv den nye keiseren, men flere så sitt snitt til å gripe tronen og henrettet Mathys, og bragte dermed Tussarixenes blodslinje til en slutt. I navnet hadde det allerede dødd med keiserinne Montansier. Det neste keiserhuset ble Qancey-familien.

## Symbolikk

### Valgspråk

Familiens valgspråk gjenspeiler kreftene av lys de bærer. Tussarix-familien ønsket å være fryktet, og lys er ikke anerkjent som et særdeles "farlig" element. Av den grunn skulle valgspråket inspirere medlemmer av huset til å kjempe med sine krefter, og dermed tvinge folk til å frykte familien. Med familiens aspirasjoner om å være Tuss' herskere var det nødvendig å spre propaganda at de var sterke tross sine krefter.

### Våpenskjold

Familiens våpenskjold er en hjort på en mørkegul bakgrunn med brunt omriss. Hjorten er sett på som et edelt og nobelt dyr i det nordre Tussarix. Det er få av dem, og bestanden var kritisk truet i det nordre Tussarix. Da Tussarix-familien tok kontroll, ble flere hjorter fanget og avlet opp i Alevinière-de-Cerf for å få bestanden opp igjen. Resultatet ble likevel at en type tamhjort ble avlet fram. Det gjorde at Tussarix-familien ble sett på som dyretemmere. En hjort ble derfor brukt til propaganda, og Tussarix-familiens evne til å bringe orden i en vill verden: orden betød sikkerhet.

De arvelige kreftene rundt lys er også tatt med i våpenskjoldet i form av den mørkegule bakgrunnen.

## Kjente medlemmer

Komplett familietre kan finnes på Family Echo.

1. Pharamond Tussarix (d.: 589 A.Æ.), selverklært konge av Tuss.
2. Théa-Maela Tussarix (836 A.Æ. – 881 A.Æ.), usurpator.
3. Hugues Tussarix (843 A.Æ. – 888 A.Æ.), seierherre fra navirantslaget.
4. Paul I  (903 A.Æ. – 972 A.Æ.), første keiser av Tussarix.
5. Paul II (940 A.Æ. – 1003 A.Æ.), manipulert til å myrde sin far og tre inn i rollen som den andre keiseren av Tussarix.
6. Hugues-Renaud Tussarix, anerkjent minister.
7. Montansier Tussarix (1327 A.Æ. – 1389 A.Æ.), siste keiserinne av Tussarix.

Pharamond Tussarix
(d.: 593 A.Æ.)Hugues Ghyslain
(843 A.Æ. – 888 A.Æ.)Paul I Ferrelux
(903 A.Æ. – 972 A.Æ.)Paul II Flavien
(940 A.Æ. – 1003 A.Æ.)Montansier Madeleine
(1327 A.Æ. – 1389 A.Æ.)
## ***Trivia***

1. *Tussarix* er adaptert av det indiske *Tushar –*som på sanskrit betyr "kald, frost, snø" – sammensatt med det tyske *reich*"rike, nasjon", adaptert til *rix.*